Musė (Varėnė)
Musė – upė Lietuvoje, Trakų ir Varėnos rajonuose; Varėnės kairysis intakas (Merkio baseinas). Išteka iš Dumblio ežero į šiaurę nuo Taučionių. Teka daugiausia pietvakarių kryptimi – aukštupyje laukais ir pievomis, paskui – Dusmenų miškais. Įteka į Varėnę 19,1 km nuo jos žiočių, ties Pamusiais. Aukštupio ir vidurupio vaga ištiesinta. Didesnės gyvenvietės prie Musės: Taučionys, Ūta, Meškučiai, Pamusėliai, Pamusiai.